|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt Zaključka o davanju suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima Umjetničke škole Fortunat Pintarić u školskoj godini 2017./2018. | |
| Stvaratelj dokumenta, tijelo koje provodi savjetovanje | Grad Koprivnica  Upravni odjel za društvene djelatnosti i europske poslove | |
| Cilj i glavne teme savjetovanja | Umjetnička škola Fortunat Pintarić dana 06. travnja 2017. godine dostavila je zahtjev za davanje suglasnosti na Odluku o iznosu participacije roditelja/skrbnika učenika za obrazovanje učenika u umjetničkim programima škole u školskoj godini 2017./2018.  Temeljem članka 24. stavka 6. Zakona o umjetničkom obrazovanju, Školski odbor Umjetničke škole Fortunat Pintarić Koprivnica uz suglasnost osnivača donosi Odluku o iznosu participacije roditelja/skrbnika učenika te cijeni obrazovanja za iznimno darovite učenike koji sukladno članku 9. stavku 3. istog zakona mogu pohađati i više od jednog temeljnog predmeta na osnovnoškolskoj razini ili više od jednog programa na srednjoškolskoj razini, ako sami snose troškove toga obrazovanja za svaku godinu obrazovanja. Škola će utvrđenu visinu participacije u iznosu od 1.500,00 kn objaviti u javnom natječaju za upis polaznika u prvi razred školske godine 2017./2018..  Istom odlukom utvrđen je iznos participacije za korištenje školskog instrumenta u iznosu od 500,00 kn po učeniku godišnje.  Nadalje, utvrđuju se oslobođenja od naplate participacije za učenike koji srednju glazbenu školu polaze kao svoje redovno srednjoškolsko obrazovanje i treći i svaki slijedeći učenik Škole iz iste obitelji. Školski odbor predložio je da se predmetna participacija plaća u mjesečnim obrocima i to kroz 10 mjeseci zaključno sa lipnjem 2018. godine kada participacija mora biti plaćena u cijelosti.  Ovakva odluka temelj je za sklapanje Ugovora između roditelja/skrbnika učenika i škole o obrazovanju u umjetničkom programu. | |
| Mjesec stvaranja dokumenta | Lipanj 2017. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?  Ako nije, zašto? | Nacrt Zaključka objavljen je na internetskoj stranici Grada Koprivnice www.koprivnica.hr  Javno savjetovanje trajalo je petnaest dana te je bilo otvoreno od 29. lipnja do 13. srpnja 2017. godine. | |
| Koji su predstavnici zainteresirane javnosti dostavili svoja očitovanja odnosno primjedbe? | Tijekom internetske javne rasprave nije pristiglo nijedno očitovanje odnosno primjedba predstavnika zainteresirane javnosti. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Marija Potroško Kovačić | Datum:  14. srpnja 2017. |